****

**Aspekty, ktoré treba vziať do úvahy
PO
prijatí pracovníkov zo zahraničia do zamestnania**

| Premyslite si… | **Postup** |
| --- | --- |
| **Integrácia pracovníkov** | Uvítací balíček | Uvítací balíček je popri formálnom postupe zaškoľovania užitočným doplnkom. Môžete doň zahrnúť informácie o miestnej oblasti, ako sú dopravné spojenia, cesta na pracovisko, mapa, ako aj informácie o zariadeniach v blízkosti. |
| Právne a administratívne záležitosti | Pracovníci, ktorí sa musia zaregistrovať na úrade, sa možno budú potrebovať uvoľniť z práce. Zohľadnite čas, ktorý bude potrebný na vybavenie čísla sociálneho zabezpečenia, registračného dokladu alebo iných formalít požadovaných úradmi. |
| Záležitosti súvisiace s rodinou a usadením sa  | Nemôžete mať na starosti všetky stránky integrácie vášho nového zamestnanca, ale berte ohľad na jeho situáciu a čas, ktorý môže potrebovať na hľadanie nového bývania, návštevu škôl alebo podporu rodiny. |
| Príprava súčasných pracovníkov  | Do náboru pracovníkov čo najviac zapojte aj svojich súčasných pracovníkov. Vysvetlite im, čo robíte a prečo to robíte. Usporiadanie spoločenského podujatia vašim pracovníkom pomôže navzájom sa spoznať. Nechcete, aby sa v prítomnosti nových zamestnancov cítili neistí. |
| **Mentorstvo** | V záujme podpory integrácie na pracovisku je priaznivým krokom priradiť zamestnancovi mentora, ktorý ho usmerní v rámci pracovnej kultúry, zvyčajných postupov a sociálnych aspektov novej práce. Touto osobou môže byť niekto, kto si už podobnou skúsenosťou sám prešiel. |
| **Podmienky na pracovisku** | **Pracovné podmienky** | Zahraniční pracovníci majú podľa právnych predpisov EÚ a vnútroštátnych právnych predpisov nárok na rovnaké pracovné podmienky. Zabezpečte, aby zmluvné dojednania vašich nových pracovníkov boli spravodlivé a nediskriminujúce. |
| **Ochrana zdravia a bezpečnosť** | Osobitná pozornosť by sa mala venovať oboznámeniu nových zamestnancov zo zahraničia s vašimi opatreniami na ochranu zdravia a bezpečnosti. Možno im budete musieť poskytnúť osobitnú podporu a overiť ich porozumenie tomu, čo majú robiť, keď je požiarne cvičenie alebo iná núdzová situácia. |
| **Odborná príprava** | Prístup k príležitostiam na vzdelávanie a rozvoj je dôležitý pre všetkých zamestnancov, ale možno budete musieť prispôsobiť svoju odbornú prípravu pre pracovníkov zo zahraničia, ak nepoznajú technický jazyk alebo vybavenie, ktoré budú používať. |
| **Záležitosti súvisiace s udržaním zamestnanca** | Ak od svojho nového zamestnanca vyžadujete dlhodobý záväzok, pokúste sa predvídať problémy, ktoré by mohli ovplyvniť jeho udržanie. Potrebuje sa vrátiť domov na Vianoce? Je spokojný so svojimi životnými a pracovnými podmienkami? |

|  |  |
| --- | --- |
| **Podeľte sa o svoje skúsenosti!** | Ak sú vaše skúsenosti s náborom pracovníkov zo zahraničia zaujímavé aj pre iných, podeľte sa o ne s nami. O skúsenostiach vašej spoločnosti by si na našom webovom sídle mohli prečítať ďalší a mohli by povzbudiť iných zamestnávateľov, ktorí váhajú, či urobiť nábor pracovníkov z iných krajín Európy. Čo pokladáte za úspech? Vyskytli sa nejaké prekážky? Ako vaši zamestnanci zapadli do kolektívu?Vaše postrehy nám môžete zaslať na túto adresu:  |